દેશનાં સૌથી અમીર બિઝનેસમેન મુકેશ અંબાણીનાં પુત્ર આકાશ અંબાણીની પ્રી-એંગેજમેન્ટ પાર્ટીનું આયોજન ૨૮ જૂનનાં રોજ તેમાનાં મુંબઈ સ્થિત ઘર એંટીલિયામાં કરવામાં આવ્યું છે. આકાશ અંબાણી અને શ્લોકા મહેતાનાં આ સેલિબ્રેશનમાં ઘણી બધી બૉલીવુડ સેલિબ્રિટીઝે પણ હાજરી આપી છે. પરંતુ સમગ્ર મીડિયાની નજર તો ફક્ત દેસી ગર્લ પ્રિયંકા ચોપરા અને તેના કથિત બોયફ્રેન્ડ નિક જોનાસ પર જ થંભી ગઈ હતી. પ્રિયંકા ચોપરાએ ડિઝાઈનર અબુ જાની અને સંદીપ ખોસલાની લાલ અને સિલ્વર કલરની સાડી પહેરી હતી. જ્યારે નિક જોનાસ બ્લૂ સૂટમાં નજરે પડ્યા. આ કપલે મીડિયાનાં કેમેરા સામે પોઝ પણ આપ્યા.